b'\n_START_ARTICLE_\nMagnus Freiherr von der Pahlen\n_START_SECTION_\n\xc5\xbdivljenje\n_START_PARAGRAPH_\n27. januarja 1785 je vstopil v rusko konjenico; 1. januarja 1794 je bil s \xc4\x8dinom stotnika dodeljen v Moskovski grenadirski polk. Nato je postal bataljonski poveljnik v Sibirskem grenadirskem polku; leta 1804 je bil poslan na Jonske otoke z namenom, da utrdi ruske garnizije. Naslednje leto je odpotoval v Italijo, nato pa se je leta 1806 vrnil v Rusijo._NEWLINE_31. januarja 1807 je bil imenovan za poveljnika Sibirskega grenadirskega polka, s katerim se je udele\xc5\xbeil rusko-tur\xc5\xa1ke vojne. Zaradi prejete rane je bil 4. maja 1808 preme\xc5\xa1\xc4\x8den v Ahtiarski garnizijski bataljon. 1. januarja 1810 je postal poveljnik Smolenskega mu\xc5\xa1ketirskega polka; slednji je bil 22. februarja 1811 preoblikoval v pehotni polk._NEWLINE_30. avgusta 1811 je bil povi\xc5\xa1an v polkovnika in 29. maja 1812 je bil imenovan za poveljnika Koporjevskega pehotnega polka, a je ostal poveljnik Smolenskega pehotnega polka ter isto\xc4\x8dasno prevzel poveljstvo 1. brigade 12. pehotne divizije. Julija 1812 je bil huje ranjen, tako da je moral okrevati kar leto in pol. _NEWLINE_Car Aleksander I. Ruski ga je 16. decembra 1812 povi\xc5\xa1an v generalmajorja in leta 1814 je postal poveljnik Dresdna. Po vojni je postal poveljnik 25. pehotne divizije, nato pa je 22. julija 1816 postal poveljnik 13. pehotne divizije._NEWLINE_Od 11. septembra 1816 je poveljeval razli\xc4\x8dnim brigadam v 13. pehotni diviziji. Leta 1820 pa je postal poveljnik voja\xc5\xa1kih naselij v Mogilevski provinci. 19. marca 1826 je bil povi\xc5\xa1an v generalporo\xc4\x8dnika. _NEWLINE_Od 22. marca 1829 do smrti pa je bil voja\xc5\xa1ki poveljnik Novgoroda.'